ব্ক্রা-শিস-স্তোব্স-র্গ্যাল

ব্ক্রা-শিস-স্তোব্স-র্গ্যাল (ওয়াইলি: bkra shis stobs rgyal) (১৫৫০-১৬০৩) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন। ব্ক্রা-শিস-স্তোব্স-র্গ্যাল ১৫৫০ খ্রিষ্টাব্দে তিব্বতের ব্যাং নামক স্থানে র্ত্সে-ল্ঙ্গা (ওয়াইলি: rtse lnga) প্রাসাদে এক সম্ভ্রান্ত পরিবারে জন্মগ্রহণ করেন। তার পিতার নাম ছিল ব্যাং-ব্দাগ-নাম-ম্খা'-রিন-ছেন (ওয়াইলি: byang bdag nam mkha' rin chen) এবং মাতার নাম ছিল ছোস-স্ক্যোং-'দ্জোম-ছেন (ওয়াইলি: chos skyong 'dzom chen)। লেগ্স-ল্দান-র্দো-র্জে নামক দ্বিতীয় র্দো-র্জে-ব্রাগ-রিগ-'দ্জিন-ছেন-পো তাকে ম্ঙ্গা'-রিস-পান-ছেন-পে-মা-দ্বাং-র্গ্যাল নামক বিখ্যাত গ্তের-স্তোনের পুনর্জন্ম রূপে চিহ্নিত করেছিলেন এবং ব্যাং-গ্তের (ওয়াইলি: byang gter) বা উত্তর দিকের সম্পদ সম্বন্ধে শিক্ষাদান করেছিলেন। ব্ক্রা-শিস-স্তোব্স-র্গ্যালের অন্যান্য উল্লেখযোগ্য শিক্ষক ছিলেন রত্নভদ্র, থুগ্স-স্রাস-ব্লো-গ্রোস-র্গ্যাল-ম্ত্শান (ওয়াইলি: thugs sras blo gros rgyal mtshan), দ্রেন-ম্ছোগ-দ্পাল-ল্দান-ব্লো-গ্রোস (ওয়াইলি: dren mchog dpal ldan blo gros), ঝে-দ্গোন-পা-ব্সোদ-নাম্স-র্ত্সে-মো (ওয়াইলি: zhe dgon pa bsod nams rtse mo), রিন-ছেন-ফুন-ত্শোগ্স (ওয়াইলি: rin chen phun tshogs), য়ান-পা-ব্লো-ব্দে (ওয়াইলি: yan pa blo bde), ব্যাম্স-পা-ছোস-ক্যি-র্গ্যাল-ম্ত্শান (ওয়াইলি: byams pa chos kyi rgyal mtshan), য়ি-জ্লা-'ওদ-জের (ওয়াইলি: yi zla 'od zer) প্রভৃতি। তিনি প্রথম জীবনে গ্সাং-স্ঙ্গাগ্স-থেগ-ম্ছোগ-গ্লিং (ওয়াইলি: gsang sngags theg mchog gling) নামক একটি বৌদ্ধবিহার প্রতিষ্ঠা করেন। তিরিশ বছর বয়সে ব্ক্রা-শিস-স্তোব্স-র্গ্যালের পরিবার মধ্য তিব্বত শাসনকারী গ্ত্সাং-পা রাজবংশের তৎকালীন রাজা কুন-স্পাংস-ল্হা-দ্বাং-র্দো-র্জের বিরাগভাজন হন এবং তাদেরকে দ্বুস অঞ্চলে নির্বাসিত করা হয়। এই সময় তারা ফ্যোং-র্গ্যাস-স্তাগ-র্ত্সে (ওয়াইলি: phyong rgyas stag rtse) নামক স্থানের প্রাসাদে আশ্রয় লাভ করেন। ব্ক্রা-শিস-স্তোব্স-র্গ্যাল এই প্রাসাদের কর্ত্রী য়িদ-'দ্জিন-দ্বাং-মোকে (ওয়াইলি: yid 'dzin dbang mo) বিবাহ করেন এবং তাদের ঙ্গাগ-গি-দ্বাং-পো নামের এক পুত্র সন্তানের জন্ম হয়, যাকে লেগ্স-ল্দান-র্দো-র্জের পরবর্তী পুনর্জন্ম রূপে চিহ্নিত করা হয়। তিনি রোং-ছুং-ল্হাং-ল্হাং-ব্রাগ (ওয়াইলি: rong chung lhang lhang brag) নামক স্থান থেকে ত্শে-স্গ্রুব-স্কু-গ্সুম-রিগ্স-'দুস-স্কোর (ওয়াইলি: tshe sgrub sku gsum rigs 'dus skor) নামক গ্রন্থ, ল্হো-ব্রাগ-ম্দ্জোদ-ল্ঙ্গা (ওয়াইলি: lho brag mdzod lnga) নামক স্থান থেকে মা-র্গ্যুদ-স্ন্যিং-পো-দোন-গ্সুম (ওয়াইলি: ma rgyud snying po don gsum) নামক গ্রন্থ এবং ব্সাম-য়াস বৌদ্ধবিহার থেকে ম্যোং-গ্রোল-পে-মা-রা-গা (ওয়াইলি: myong grol pe ma rA ga) নামক গ্রন্থ আবিষ্কার করেন। ব্ক্রা-শিস-স্তোব্স-র্গ্যাল প্রথম জীবনে গ্সাং-স্ঙ্গাগ্স-থেগ-ম্ছোগ-গ্লিং (ওয়াইলি: gsang sngags theg mchog gling) নামক একটি বৌদ্ধবিহার প্রতিষ্ঠা করেন। এছাড়াও তিনি রিগ-'দ্জিন-গ্রুব-পা'ই-দ্বাং-ফ্যুগ-ছেন-পো-পে-মা-'ব্যুং-গ্নাস-ক্যি-র্নাম-পার-থার-পা-ঙ্গো-ম্ত্শার-ফুন-সুম-ত্শোগ্স-পা'ই-র্গ্যা-ম্ত্শো (ওয়াইলি: rig 'dzin grub pa'i dbang phyug chen po pe ma 'byung gnas kyi rnam par thar pa ngo mtshar phun sum tshogs pa'i rgya mtsho) নামক পদ্মসম্ভবের জীবনী রচনা করেন। Chhosphel, Samten (2013-05)। "The Second Dorje Drak Rigdzin, Lekden Dorje"। The Treasury of Lives: Biographies of Himalayan Religious Masters। সংগ্রহের তারিখ 2014-05-13।  এখানে তারিখের মান পরীক্ষা করুন: |তারিখ= (সাহায্য) Chhosphel, Samten (2013-05)। "Tashi Tobgyel"। The Treasury of Lives: Biographies of Himalayan Religious Masters। সংগ্রহের তারিখ 2014-05-13।  এখানে তারিখের মান পরীক্ষা করুন: |তারিখ= (সাহায্য)